pythainlp/thaigov-corpus huggingface dataset:
รัฐบาลไทย-ข่าวทำเนียบรัฐบาล-พิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ
วันศุกร์ที่ 27 มกราคม 2560
พิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ
สมเด็จพระเจ้าอยู่หัวมหาวชิราลงกรณ บดินทรเทพยวรางกูร เสด็จพระราชดําเนินในพิธีพระราชทานปริญญาบัตรแก่ผู้สําเร็จการศึกษาจากมหาวิทยาลัยราชภัฏเขตภาคตะวันออกเฉียงเหนือ 12 แห่ง ประจําปีการศึกษา 2557-2558 จํานวน 34,192 คน
ระหว่างวันที่ 26-31 มกราคม 2560 ณ หอประชุมมหาวชิราลงกรณ มหาวิทยาลัยราชภัฏสกลนคร
พิธีพระราชทานปริญญาบัตร มหาวิทยาลัยราชภัฏเขตภาคตะวันออกเฉียงเหนือ
วันแรก: วันพฤหัสบดีที่ 26 มกราคม 2560
ผู้สําเร็จการศึกษาที่เข้ารับพระราชทานปริญญาบัตรในวันแรก ประกอบด้วยมหาวิทยาลัยราชภัฏสกลนครจํานวน 3,760 คน และมหาวิทยาลัยราชภัฏนครราชสีมาจํานวน 2,344 คนจํานวนทั้งสิ้น6,104คน โดยมีพล.อ.สุรเชษฐ์ ชัยวงศ์ รัฐมนตรีช่วยว่าการกระทรวงศึกษาธิการพร้อมด้วย ดร.สุภัทร จําปาทอง เลขาธิการคณะกรรมการการอุดมศึกษา, นายปัญญา มหาชัย นายกสภามหาวิทยาลัยราชภัฏสกลนคร, รศ.ดร.ชนินทร์ วะสีนนท์ อธิการบดีมหาวิทยาลัยราชภัฏสกลนคร, นายสุวัจน์ ลิปตพัลลภ นายกสภามหาวิทยาลัยราชภัฏนครราชสีมา, รศ.ดร.วิเชียร ฝอยพิกุล อธิการบดีมหาวิทยาลัยราชภัฏนครราชสีมา ตลอดจนคณะผู้บริหารมหาวิทยาลัย นักศึกษา และประชาชน ร่วมเฝ้าฯ รับเสด็จ
รัฐบาลไทย-ข่าวทำเนียบรัฐบาล-กกจ. ยื่นมือ พยุงแรงงาน โควิด-19 ทำ“จ้างงานระยะสั้น” รับวันละ 300 บาท [กระทรวงแรงงาน]
วันศุกร์ที่ 10 เมษายน 2563
กกจ. ยื่นมือ พยุงแรงงาน โควิด-19 ทํา“จ้างงานระยะสั้น” รับวันละ 300 บาท [กระทรวงแรงงาน]
กรมการจัดหางาน รับนโยบายรัฐบาล ช่วยผู้ว่างงาน กลุ่มแรงงานนอกระบบ ที่ได้รับผลกระทบจากโรคโควิด-19 จัดโครงการจ้างงานด่วน 45 วัน ให้รายได้วันละ 300 บาท ปฏิบัติงาน ลักษณะ Work from home ช่วยทํางานให้กรมการจัดหางานที่บ้าน หรือในพื้นที่/ชุมชน เริ่มเมษายน
นายสุชาติ พรชัยวิเศษกุล อธิบดีกรมการจัดหางาน เปิดเผยว่า หม่อมราชวงศ์ จัตุมงคล โสณกุล รัฐมนตรีว่าการกระทรวงแรงงาน ห่วงใยพี่น้องแรงงานไทยที่ได้รับผลกระทบต้องว่างงานจากการแพร่กระจายของโรคโควิด-19 จึงได้มอบหมายให้หน่วยงานที่เกี่ยวข้องเร่งดําเนินการช่วยเหลือแรงงานที่ได้รับผลกระทบ โดยในส่วนของกรมการจัดหางาน ซึ่งมีภารกิจในการส่งเสริมการมีงานทําให้แก่ประชาชนทุกกลุ่มเป้าหมายนั้น จึงได้จัดโครงการจ้างงานเพื่อลดผลกระทบจากการแพร่ระบาดของไวรัส โควิด-19 โดยจ้างงานผู้ว่างงานทั่วไป โดยเฉพาะกลุ่มแรงงานนอกระบบที่ได้รับผลกระทบจากโรคโควิด-19 ทั่วประเทศ ที่มีวุฒิการศึกษาตั้งแต่มัธยมศึกษาตอนปลาย (ม.6) หรือระดับประกาศนียบัตรวิชาชีพชั้นสูง (ปวส.) ขึ้นไป ทํางานลักษณะ Work from home ช่วยทํางานให้กรมการจัดหางานที่บ้าน หรือในพื้นที่/ชุมชน โดยให้ช่วยปฏิบัติงาน ประชาสัมพันธ์ภารกิจ/การดําเนินงานของกรมการจัดหางาน เช่นการต่ออายุแรงงงานต่างด้าว การขึ้นทะเบียนรับเงินชดเชยกรณีว่างงาน การให้บริการจัดหางาน การไปทํางานต่างประเทศ เป็นต้น รวมทั้ง สํารวจข้อมูลความต้องการทํางาน/ความต้องการจ้างงานโดยเฉพาะการทํางานแบบ Part-time ระยะเวลาจ้างงาน 45 วัน ได้รับค่าจ้างวันละ 300 บาท รับทั่วประเทศ 86 แห่ง (จังหวัดใหญ่ 4คน และจังหวัดเล็ก 2-3 คน) รวมทั้งสิ้น 300 คน เริ่มตั้งแต่เดือนเมษายนนี้ เป็นต้นไป
สําหรับผู้ที่สนใจ ติดต่อสอบถามข้อมูลเพิ่มเติมได้ที่ สํานักงานกรุงเทพมหานครเขตพื้นที่1-10 สํานักงานจัดหางานจังหวัดทุกจังหวัด หรือสายด่วนกระทรวงแรงงาน โทร.1506 กด 2
“รัฐบาล ให้ความสําคัญกับภาวะเศรษฐกิจของประเทศที่ชะลอตัวตามภาวะเศรษฐกิจของโลก ซึ่งมาจากการแพร่ระบาดของโรคโควิด-19 ที่ส่งผลกระทบต่อนายจ้าง/สถานประกอบการ คนงานถูกเลิกจ้าง จนเกิดปัญหาการว่างงานเพิ่มขึ้น โดยกําหนดมาตรการเพื่อบรรเทาผลกระทบขึ้น กระทรวงแรงงาน โดยกรมการจัดหางาน จึงได้สนองรับนโยบายของรัฐบาลมาปฏิบัติ โดยการจ้างงานให้ทํางานกับกรมการจัดหางาน ซึ่งเป็นสิ่งที่กรมการจัดหางานสามารถทําได้เลย เพื่อให้ประชาชนมีงานทํา มีอาชีพ มีรายได้ สามารถเลี้ยงดูตนเองและครอบครัวให้ผ่านในช่วงวิกฤตินี้ไปได้ ” นายสุชาติฯ กล่าว
รัฐบาลไทย-ข่าวทำเนียบรัฐบาล-ยธ. ประชุมคณะกรรมการขับเคลื่อนตามคำสั่ง คสช. ที่ ๔๙/๒๕๕๙
วันพุธที่ 12 เมษายน 2560
ยธ. ประชุมคณะกรรมการขับเคลื่อนตามคําสั่ง คสช. ที่ ๔๙/๒๕๕๙
นายธวัชชัย ไทยเขียว รองปลัดกระทรวงยุติธรรม เป็นประธานการประชุมคณะกรรมการขับเคลื่อนตามคําสั่งหัวหน้าคณะรักษาความมั่นคงแห่งชาติ ที่ ๔๙/๒๕๕๙
เมื่อวันพุธที่ ๑๒ เมษายน ๒๕๖๐ เวลา ๐๙.๐๐ น.
ณ ห้องประชุมกระทรวงยุติธรรม ๒ ชั้น ๘ อาคารราชบุรีดิเรกฤทธิ์ ศูนย์ราชการเฉลิมพระเกียรติฯ
นายธวัชชัย ไทยเขียว รองปลัดกระทรวงยุติธรรม
เป็นประธานการประชุมคณะกรรมการขับเคลื่อนตามคําสั่งหัวหน้าคณะรักษาความมั่นคงแห่งชาติ ที่ ๔๙/๒๕๕๙
เรื่อง มาตรการอุปถัมภ์และคุ้มครองศาสนาต่างๆ ในประเทศไทย
โดยที่ประชุมพิจารณา (ร่าง) แผนการอุปถัมภ์คุ้มครองศาสนาต่างๆ ในประเทศไทย
(ปีงบประมาณ ๒๕๖๐ – ๒๕๖๔) ในการบังคับใช้กฎหมายเพื่อคุ้มครองป้องกันการบ่อนทําลายศาสนา
จากบุคคลหรือกลุ่มบุคคลที่มีพฤติกรรมไม่หวังดีและสร้างความเสื่อมเสียแก่ศาสนา
รวมทั้งส่งเสริมสร้างความเข้าใจอันดีและความสมานฉันท์ระหว่างศาสนิกชนทุกศาสนา
รัฐบาลไทย-ข่าวทำเนียบรัฐบาล-ก.แรงงานจัดงานวันสตรีสากล ย้ำมุ่งสร้างความเสมอภาคแรงงานสตรี
วันจันทร์ที่ 9 มีนาคม 2563
ก.แรงงานจัดงานวันสตรีสากล ย้ํามุ่งสร้างความเสมอภาคแรงงานสตรี
กระทรวงแรงงาน จัดงาน “วันสตรีสากล ประจําปี พ.ศ.2563” ภายใต้แนวคิด “แรงงานสตรี ร่วมแรงร่วมใจ สร้างความเสมอภาค สู่สังคมไทย” พร้อมประทานรับโล่รางวัลสตรีทํางานดีเด่น 29 รางวัล จาก พระเจ้าวรวงศ์เธอ พระองค์เจ้าอทิตยาทรกิติคุณ ณ โรงแรมมิราเคิลฯ กรุงเทพฯ
หม่อมราชวงศ์จัตุมงคล โสณกุล รัฐมนตรีว่าการกระทรวงแรงงาน ในฐานะประธานเปิดงานวันสตรีสากล ประจําปี พ.ศ. 2563 กล่าวว่า กระทรวงแรงงาน โดยกรมสวัสดิการและคุ้มครองแรงงาน ได้จัดงานวันสตรีสากลขึ้นเป็นประจําทุกปี และมีการคัดเลือกสตรีทํางานดีเด่นในแต่ละปี เพื่อชูเกียรติสตรีทํางานซึ่งประพฤติปฏิบัติตนเป็นแบบอย่าง ที่ดีทั้งในด้านการครองตน ครองคน และครองงาน มีคุณธรรม จริยธรรมและเป็นผู้ที่สร้างคุณประโยชน์แก่สังคม ซึ่งปัจจุบันสตรีเข้ามามีบทบาทในการพัฒนาประเทศและเพิ่มขึ้นมากกว่าในอดีตอย่างมากทั้งในระดับผู้บริหารและระดับผู้ปฏิบัติการ ทั้งนี้ กระทรวงแรงงานตระหนักถึงความสําคัญของสตรีทํางานทุกคน เนื่องจากเป็นกําลังสําคัญต่อการสร้างสรรค์สังคมที่ดีทั้งในระดับครอบครัวตลอดไปจนถึงระดับชาติ โดยกระทรวงแรงงานมีความมุ่งมั่นในการส่งเสริมและสนับสนุนให้แรงงานสตรีได้รับการปกป้อง คุ้มครองสิทธิอย่างเท่าเทียมโดยไม่มีการเลือกปฏิบัติ มุ่งพัฒนาแรงงานสตรีให้มีคุณภาพชีวิตที่ดี มีความมั่นคงในชีวิต ตลอดจนรณรงค์สร้างความร่วมมือกับทุกภาคส่วนในการส่งเสริมบทบาทของสตรีทํางาน และความเสมอภาคระหว่างเพศ เพื่อให้สตรีทํางานได้รับการปฏิบัติที่เท่าเทียมและเป็นธรรม ซึ่งจะเป็นกลไกสําคัญต่อการพัฒนาประเทศ ได้อย่างมั่นคงต่อไป
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน กล่าวต่อว่า การจัดงานวันสตรีสากล ประจําปี พ.ศ. 2563 นี้ จัดขึ้นภายใต้แนวคิด “แรงงานสตรี ร่วมแรงร่วมใจ สร้างความเสมอภาค สู่สังคมไทย” เพื่อกระตุ้น ให้สังคมไทยได้ตระหนักถึงความสําคัญของสตรีทํางาน และร่วมส่งเสริมความเสมอภาคด้านแรงงาน โดยมีพิธีประทาน โล่รางวัลสตรีทํางานดีเด่น ซึ่งในปีนี้มีสตรีเสนอผลงานเข้ารับการคัดเลือก จํานวน 114 คน และได้รับการคัดเลือกเป็น สตรีทํางานดีเด่น ประจําปี พ.ศ.2563 รวม 8 ประเภท จํานวน 29 รางวัล อาทิ สตรีนักบริหารดีเด่น สาขาสตรีผู้บริหารรัฐวิสาหกิจดีเด่น ได้แก่ นางสาวสมจิณณ์ พิลึก ผู้ว่าการนิคมอุตสาหกรรมแห่งประเทศไทย สตรีผู้ปฏิบัติการดีเด่น สาขาสตรีผู้ปฏิบัติการภาคเอกชนดีเด่น ได้แก่ นางสาวอําพร โพธิ์ภิขุ พนักงานปฏิบัติการ (ฝ่ายผลิต) บริษัท เบทาโกรเกษตรอุตสาหกรรม จํากัด (โรงงานแปรรูปสุกรแม้โจ้) ศิลปินสตรีดีเด่น ได้แก่ นางพิมพ์โพยม วิริยะสุนทรวงศ์ และสื่อมวลชนสตรีดีเด่น ได้แก่ นางสุดฤทัย เลิศเกษม ผู้อํานวยการสํานักข่าว กรมประชาสัมพันธ์ เป็นต้น ซึ่งกระทรวงแรงงาน ได้รับพระกรุณาธิคุณจากพระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ ทรงโปรดให้ พระเจ้าวรวงศ์เธอ พระองค์เจ้าอทิตยาทรกิติคุณ เสด็จแทนพระองค์ไปประทานโล่รางวัลสตรีทํางานดีเด่น ประจําปี 2563 นอกจากนี้ กิจกรรมภายในงานประกอบด้วย ทอล์คโชว์ เรื่อง แรงงานสตรี ร่วมแรงร่วมใจ สร้างความเสมอภาคสู่สังคมไทย นิทรรศการเฉลิมพระเกียรติ พระเจ้าวรวงศ์เธอ พระองค์เจ้าโสมสวลี กรมหมื่นสุทธนารีนาถ นิทรรศการสตรีทํางานดีเด่น ประจําปี 2563 และบูธแสดงผลิตภัณฑ์ของสตรีทํางาน
รัฐบาลไทย-ข่าวทำเนียบรัฐบาล-ตลาดสดติดดาว
วันจันทร์ที่ 1 ตุลาคม 2561
ตลาดสดติดดาว
รัฐบาลผลักดันโครงการตลาดสดติดดาว เพื่อค้นหาตลาดที่ผ่านเกณฑ์มาตรฐานคุณภาพให้เป็นต้นแบบกับตลาดทุกแห่ง สร้างความมั่นใจแก่ผู้บริโภค โดยต้องคํานึงถึงการคุ้มครองผู้บริโภค
เสาร์ที่ 29 ก.ย.61
ตลาดสดติดดาว
ต่อจากนี้ไป ขอเชิญรับฟังไทยคู่ฟ้า ครับ
รัฐบาลผลักดันโครงการตลาดสดติดดาว เพื่อค้นหาตลาดที่ผ่านเกณฑ์มาตรฐานคุณภาพให้เป็นต้นแบบกับตลาดทุกแห่ง สร้างความมั่นใจแก่ผู้บริโภค โดยต้องคํานึงถึงการคุ้มครองผู้บริโภค เช่น ติดป้ายแสดงราคา และใช้เครื่องชั่งตวงวัดที่ได้มาตรฐาน สินค้ามีความหลากหลายและมีคุณภาพ ตรวจสอบสารตกค้าง ผ่านการประเมินสุขาภิบาลตามข้อกําหนดของกรมอนามัย และนําระบบชําระเงินออนไลน์หรือชําระผ่าน QR Code มาใช้ในการซื้อขาย โดยปัจจุบันมีตลาดสดติดดาวแล้ว 190 แห่งจากทั้งหมด 365 แห่งทั่วประเทศที่กระทรวงพาณิชย์ดูแล ส่วนที่เหลือจะเร่งส่งเสริมให้เป็นตลาดที่มีมาตรฐานต่อไป ทั้งนี้ รัฐบาลมุ่งหวังให้ประชาชนจับจ่ายใช้สอยในตลาดสด ช่วยกระตุ้นเศรษฐกิจในระดับฐานรากอย่างยั่งยืน
ร่วมเดินหน้าประเทศไทย กับสํานักโฆษก สํานักเลขาธิการนายกรัฐมนตรี
รัฐบาลไทย-ข่าวทำเนียบรัฐบาล-นายกรัฐมนตรีนำคณะรัฐมนตรีวางพวงมาลาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันจันทร์ที่ 23 ตุลาคม 2560
นายกรัฐมนตรีนําคณะรัฐมนตรีวางพวงมาลาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
นายกรัฐมนตรีนําคณะรัฐมนตรีวางพวงมาลาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว
วันนี้ (23 ตุลาคม 2560) เวลา 08.15 น. ณ พระบรมราชานุสรณ์ พระลานพระราชวังดุสิต พลเอก ประยุทธ์ จันทร์โอชา นายกรัฐมนตรี พร้อมด้วย รองนายกรัฐมนตรี คณะรัฐมนตรีวางพวงมาลาเนื่องในวันคล้ายวันสวรรคตพระบาทสมเด็จพระจุลจอมเกล้าเจ้าอยู่หัว รัชกาลที่ 5 ซึ่งพระองค์ทรงมีพระราชกรณียกิจที่สําคัญยิ่งต่อประเทศชาติ ตลอดระยะเวลาที่ทรงครองราชย์ ทําให้ได้รับการถวายพระราชสมัญญานามว่า สมเด็จพระปิยมหาราช โดยมีการจัดกิจกรรมเทิดพระเกียรติในวันที่ 23 ตุลาคม เป็นประจําทุกปี
รัฐบาลไทย-ข่าวทำเนียบรัฐบาล-แพลตฟอร์มชุมชนสำหรับครูผู้สอนในการแลกเปลี่ยนแนวคิด (IDEA) ในการสอน
วันจันทร์ที่ 20 กรกฎาคม 2563
แพลตฟอร์มชุมชนสําหรับครูผู้สอนในการแลกเปลี่ยนแนวคิด (IDEA) ในการสอน
วันที่ 18 กุมภาพันธ์ 2563
เพื่อเปลี่ยนแปลงห้องเรียนให้มีความสุขและมีคุณภาพ รวมทั้งได้เปิดให้ครูสามารถแลกเปลี่ยนไอเดียการสอนและเปิดมุมมองในการสอน
18 ก.พ. 63 เวลา 8.30 น. ณ บริเวณหลังตึกไทยคู่ฟ้า ทําเนียบรัฐบาล ก่อนการประชุมคณะรัฐมนตรี พลเอกประยุทธ์ จันทร์โอชา นายกรัฐมนตรีและรัฐมนตรีว่าการกระทรวงกลาโหม เยี่ยมชมนิทรรศการประชาสัมพันธ์ผลงานวิสาหกิจดิจิทัลเริ่มต้น (Digital Startup) ด้านเทคโนโลยีเพื่อการศึกษา (EdTech) โดยกระทรวงดิจิทัลเพื่อเศรษฐกิจและสังคม
นายพุทธิพงษ์ ปุณณกันต์ รัฐมนตรีว่าการกระทรวงดิจิทัลเพื่อเศรษฐกิจและสังคม และนายณัฏฐพล ทีปสุวรรณ รัฐมนตรีว่าการกระทรวงศึกษาธิการ นําคณะวิสาหกิจดิจิทัลเริ่มต้น (Digital Startup) ด้านเทคโนโลยีเพื่อการศึกษา (EdTech) เสนอผลงานประกอบด้วย Globlish แพลตฟอร์มการเรียนภาษาอังกฤษออนไลน์ให้มีประสิทธิภาพและหลากหลาย Inskru แพลตฟอร์มชุมชนสําหรับครูผู้สอนในการแลกเปลี่ยนแนวคิดการสอน เพื่อเปลี่ยนห้องเรียนให้มีความสุขและมีคุณภาพ Sati บริการฝึกขับรถขนาดใหญ่เสมือนจริง โดยการใช้ Digital Content ให้ผู้ฝึกได้รับการฝึกก่อนขับจริง เพื่อแก้ไขปัญหาการเกิดอุบัติเหตุเพิ่มสมรรถนะและฝีมือแรงงาน และ Skooldio แพลตฟอร์มพัฒนาทักษะ เพื่อสร้างสรรค์บุคลากรด้านเทคโนโลยี และเพิ่มขีดความสามารถในการแข่งขันขององค์กรในยุคดิจิทัล ซึ่งนายกรัฐมนตรีได้แสดงความชื่นชมต่อผลงานที่ถูกพัฒนาโดยคนรุ่นใหม่ และรัฐบาลนั้นก็เน้นแก้ไขและปฎิรูปเรื่องการศึกษามาโดยตลอด ทั้งเยาวชนและบุคลากรทางการศึกษา เพื่อสร้างความเป็นสากล รวมทั้งการใช้เทคโนโลยีเข้ามาเป็นตัวช่วยในชีวิตประจําวัน นายกรัฐมนตรียังเสนอแนะให้มีการต่อยอดเทคโนโลยีเพื่อประยุกต์ใช้ในด้านต่าง ๆ เช่น ด้านระบบการขนส่ง ด้านการเกษตร อีกด้วย
รัฐบาลไทย-ข่าวทำเนียบรัฐบาล-สรรพากรจับมือ สตม. เชื่อมข้อมูลอำนวยความสะดวกแบบติดสปีด ในการคืนภาษีให้นักท่องเที่ยว และการขออนุญาตอยู่ต่อของคนต่างด้าวที่ทำงานในประเทศไทย
วันพฤหัสบดีที่ 16 มกราคม 2563
สรรพากรจับมือ สตม. เชื่อมข้อมูลอํานวยความสะดวกแบบติดสปีด ในการคืนภาษีให้นักท่องเที่ยว และการขออนุญาตอยู่ต่อของคนต่างด้าวที่ทํางานในประเทศไทย
กรมสรรพากรร่วมมือกับ สตม. เชื่อมโยงข้อมูลของชาวต่างชาติผ่านระบบเครือข่ายอิเล็กทรอนิกส์ ลดภาระในการขอคืนภาษี ช่วยให้ได้รับความสะดวกสบาย รับเงินคืนภาษีอย่างถูกต้อง รวดเร็ว และเชื่อมโยงข้อมูลเพื่อใช้ในการขออนุญาตอยู่ต่อของคนต่างด้าวที่ทํางานในไทย
กรมสรรพากรร่วมมือกับสํานักงานตรวจคนเข้าเมือง (สตม.) เชื่อมโยงข้อมูลของชาวต่างชาติผ่านระบบเครือข่ายอิเล็กทรอนิกส์ ลดภาระในการขอคืนภาษี ช่วยให้ได้รับความสะดวกสบาย รับเงินคืนภาษีอย่างถูกต้อง รวดเร็ว และเชื่อมโยงข้อมูลเพื่อใช้ในการขออนุญาตอยู่ต่อของคนต่างด้าวที่ทํางานในประเทศไทย เมื่อวันพุธที่ 15 มกราคม 2563 ณ ห้องพระอุเทน 2 ชั้น 2 อาคารกรมสรรพากร
ดร.เอกนิติ นิติทัณฑ์ประภาศ อธิบดีกรมสรรพากร เปิดเผยว่า กรมสรรพากรได้ร่วมมือกับ สตม. ในการบูรณาการเชื่อมโยงข้อมูลการเดินทางเข้า – ออกของชาวต่างชาติผ่านระบบเครือข่ายอิเล็กทรอนิกส์ เพื่อสนับสนุนการพิจารณาคืนเงินภาษีมูลค่าเพิ่มของนักท่องเที่ยวชาวต่างชาติได้อย่างถูกต้อง รวดเร็ว และเป็นการนําข้อมูลมาใช้เพื่อรองรับระบบการคืนภาษีมูลค่าเพิ่มให้นักท่องเที่ยวด้วยเทคโนโลยีบล็อกเชน (Blockchain) ที่กําลังจะเกิดขึ้น ซึ่งจะเป็นการอํานวยความสะดวกให้แก่นักท่องเที่ยวต่างชาติในการขอคืนภาษีมูลค่าเพิ่ม รวมทั้งกระตุ้นการจับจ่ายใช้สอยซื้อสินค้าให้เพิ่มขึ้น ซึ่งปีที่ผ่านมามีนักท่องเที่ยวขอคืนภาษีมูลค่าเพิ่มจํานวน 2.6 ล้านราย มูลค่าการซื้อสินค้าจํานวน 46,654 ล้านบาท ส่งเสริมเศรษฐกิจไทยให้เติบโตอย่างต่อเนื่อง
พลตํารวจโท สมพงษ์ ชิงดวง ผู้บัญชาการสํานักงานตรวจคนเข้าเมือง กล่าวเพิ่มเติมว่า นอกจากความร่วมมือข้างต้น สตม. และกรมสรรพากรมีเจตนารมณ์ร่วมกันที่จะดําเนินการเชื่อมโยงข้อมูลแบบแสดงรายการภาษีและข้อมูลของคนต่างด้าว ในการเดินทางเข้า - ออก ราชอาณาจักรไทยให้ถูกต้องผ่านระบบเครือข่ายอิเล็กทรอนิกส์ โดยกรมสรรพากรได้ตกลงเชื่อมโยงข้อมูลแบบแสดงรายการภาษี ที่ได้รับความยินยอมจากเจ้าของข้อมูลนั้นแล้ว รวมถึงข้อมูลใบทะเบียนภาษีมูลค่าเพิ่มและข้อมูลใบผ่านภาษีอากร (ก่อนออกเดินทาง) ให้แก่ สตม. เพื่อใช้ในการขออนุญาตอยู่ต่อในราชอาณาจักรเป็นการชั่วคราว ในส่วนของ สตม. ได้ตกลงเชื่อมโยงข้อมูลการเดินทาง เข้า - ออก ราชอาณาจักรไทยของนักท่องเที่ยวให้แก่กรมสรรพากร เพื่อใช้ในการอํานวยความสะดวกแก่นักท่องเที่ยวต่างชาติ เช่น การพิจารณาคืนภาษีมูลค่าเพิ่มให้แก่นักท่องเที่ยว การออกหนังสือรับรองเพื่อการรัษฎากรเป็นภาษาอังกฤษ ซึ่งทั้งสองฝ่ายยืนยันความร่วมมือ โดยยึดหลักการรักษาความปลอดภัยที่เคร่งครัดเพื่อควบคุมการเข้าถึงข้อมูล และเก็บรักษาโดยคํานึงถึงความจําเป็นและเหมาะสมในการรักษาชั้นความลับเป็นสําคัญ
ดร.เอกนิติ นิติทัณฑ์ประภาศ อธิบดีกรมสรรพากร และพลตํารวจโท สมพงษ์ ชิงดวง ผู้บัญชาการสํานักงานตรวจคนเข้าเมือง กล่าวสรุปว่าความร่วมมือระหว่างกรมสรรพากร และ สตม. ในครั้งนี้ เป็นการบูรณาการร่วมกันของหน่วยงานภาครัฐที่ทําให้บริการภาครัฐอยู่ในรูปแบบ one stop service ซึ่งจะช่วยอํานวยความสะดวกให้แก่นักท่องเที่ยว ช่วยลดค่าใช้จ่ายการบริการภาครัฐ และมีส่วนสําคัญในการส่งเสริมและสนับสนุนการท่องเที่ยวและบริการต่อเนื่อง ซึ่งจะทําให้เศรษฐกิจไทยเติบโตได้อย่างยั่งยืนต่อไป
กรมสรรพากร สํานักงานเลขานุการกรม ส่วนประชาสัมพันธ์
โทร. 0 2272 9529-30 โทรสาร 0 2617 3324 หรือศูนย์สารนิเทศสรรพากร 1161 (RD Intelligence Center)
รัฐบาลไทย-ข่าวทำเนียบรัฐบาล-นายกรัฐมนตรีเป็นประธานในพิธีถวายผ้าพระกฐินพระราชทานสำนักนายกรัฐมนตรี ประจำปี 2560 ณ วัดนวลนรดิศวรวิหาร
วันศุกร์ที่ 3 พฤศจิกายน 2560
นายกรัฐมนตรีเป็นประธานในพิธีถวายผ้าพระกฐินพระราชทานสํานักนายกรัฐมนตรี ประจําปี 2560 ณ วัดนวลนรดิศวรวิหาร
นายกรัฐมนตรีเป็นประธานในพิธีถวายผ้าพระกฐินพระราชทานสํานักนายกรัฐมนตรี ประจําปี 2560 ณ วัดนวลนรดิศวรวิหาร โดยยอดเงินทําบุญถวายผ้าพระกฐินพระราชทานสํานักนายกรัฐมนตรี ประจําปี 2560  รวมเป็นเงินทั้งสิ้น จํานวน 5,175,338 บาท
วันนี้ (2 พ.ย.60) เวลา 14.00 น. พลเอก ประยุทธ์ จันทร์โอชา นายกรัฐมนตรี เป็นประธานในพิธีถวายผ้าพระกฐินพระราชทานสํานักนายกรัฐมนตรี ประจําปี 2560 ณ วัดนวลนรดิศวรวิหาร ถนนเพชรเกษม ซอย 19 เขตภาษีเจริญ กรุงเทพฯ โดยมีผู้เข้าร่วมพิธีประกอบด้วย คณะรัฐมนตรี เลขาธิการนายกรัฐมนตรี ข้าราชการการเมืองในสังกัดสํานักนายกรัฐมนตรี หัวหน้าส่วนราชการระดับปลัดกระทรวงและอธิบดีทุกระทรวง ผู้บริหารของรัฐวิสาหกิจ หน่วยงานเอกชน ผู้บริหารโรงเรียนวัดนวลนรดิศ ครูและนักเรียนโรงเรียนวัดนวลนรดิศ และเจ้าหน้าที่ที่เกี่ยวข้อง
ในการนี้ นายกรัฐมนตรี ถวายความเคารพและเปิดกรวยกระทงดอกไม้ หน้าโต๊ะหมู่บูชาพระบรมสาทิสลักษณ์สมเด็จพระเจ้าอยู่หัวมหาวชิราลงกรณ บดินทรเทพยวรางกูร และอัญเชิญผ้าพระกฐินพระราชทาน ณ บริเวณด้านหน้าพระอุโบสถ วัดนวลนรดิศวรวิหาร (วงดุริยางค์บรรเลงเพลงสรรเสริญพระบารมี) จากนั้น นายกรัฐมนตรี ถวายผ้าพระกฐินพระราชทาน ด้านในพระอุโบสถ วัดนวลนรดิศวรวิหาร และถวายเครื่องบริวารกฐิน คณะรัฐมนตรี ข้าราชการชั้นผู้ใหญ่ ถวายเครื่องไทยธรรมแด่พระสงฆ์ พร้อมกันนี้ นายกรัฐมนตรี ได้ถวายจตุปัจจัยแด่ประธานพระสงฆ์ พระสงฆ์อนุโมทนา นายกรัฐมนตรี กรวดน้ํา รับพรแล้วกราบลาพระประธานพระพุทธชินราช (จําลอง) และพระสงฆ์ เป็นอันเสร็จพิธี
ต่อจากนั้น นายกรัฐมนตรี ได้ปลูกต้นรวงผึ้งซึ่งเป็นต้นไม้ประจําพระองค์สมเด็จพระเจ้าอยู่หัวมหาวชิราลงกรณ บดินทรเทพยวรางกูร รัชกาลที่ 10 เนื่องด้วยดอกรวงผึ้งมีสีเหลืองซึ่งเป็นสีประจําวันพระราชสมภพ และปลูกต้นบุนนาคซึ่งเป็นดอกไม้ประจําโรงเรียวัดนวลนรดิศด้วยก่อนเดินทางไปเป็นประธานในพิธีวางศิลาฤกษ์อาคารเรียนแบบพิเศษและเปิดมหกรรมวิชาการ Thailand 4.0 ณ โรงเรียนวัดนวลนรดิศ
สําหรับยอดเงินทําบุญถวายผ้าพระกฐินพระราชทานสํานักนายกรัฐมนตรี ประจําปี 2560 จํานวนเงิน 5,015,999 บาท รวมกับเงินที่ประชาชนร่วมทําบุญ ผ่านวัดนวลนรดิศ จํานวน 159,339 บาท ยอดรวมทั้งสิ้น จํานวน 5,175,338 บาท
-----------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-อธิบดี กสร.เผยผลตรวจแรงงานประมง ศูนย์ PIPO พบผิดลดลง
วันอังคารที่ 28 เมษายน 2563
อธิบดี กสร.เผยผลตรวจแรงงานประมง ศูนย์ PIPO พบผิดลดลง
กรมสวัสดิการและคุ้มครองแรงงาน เผยผลตรวจคุ้มครองแรงงานในกิจการประมงทะเล พบนายจ้างปฏิบัติไม่ถูกต้องตามพรบ.คุ้มครองแรงงานลดลงต่อเนื่อง คาดมาจากการรับรู้กฎหมายที่เพิ่มขึ้นและการเคร่งครัดในการดําเนินการตามกฎหมายของเจ้าหน้าที่
นายอภิญญา สุจริตตานันท์ อธิบดีกรมสวัสดิการและคุ้มครองแรงงาน (กสร.) เปิดเผยถึงผลการตรวจคุ้มครองแรงงานในกิจการประมงทะเล ในปีงบประมาณ 2563 (ตั้งแต่วันที่ 1 ตุลาคม 2563 – 31 มีนาคม 2563) ว่า กสร. ได้จัดส่งพนักงานตรวจแรงงานร่วมเป็นชุดตรวจสหวิชาชีพในการตรวจแรงงานภาคประมงร่วมกับหน่วยงาน ที่เกี่ยวข้อง โดยกสร.มีหน้าที่ตรวจสอบสภาพการจ้างและสภาพการทํางานบนเรือประมงให้เป็นไปตามพระราชบัญญัติคุ้มครองแรงงาน พ.ศ. 2541 และที่แก้ไขเพิ่มเติม และกฎหมายอื่นที่เกี่ยวข้อง ซึ่งจากการตรวจพบการกระทําผิดตามกฎหมายคุ้มครองแรงงานลดลงอย่างต่อเนื่องเมื่อเทียบในช่วงเวลาเดียวกัน โดยในปี 2563 ตรวจแรงงาน ในทะเล 245 ครั้ง พบปฏิบัติไม่ถูกต้อง 2 ครั้ง ขณะที่ปี 2562 ตรวจแรงงานในทะเล 529 ครั้ง พบปฏิบัติไม่ถูกต้อง 14 ครั้ง และปี 2561 ตรวจแรงงานในทะเล 480 ครั้ง พบการปฏิบัติไม่ถูกต้อง 33 ครั้ง สําหรับการตรวจคุ้มครองแรงงาน ณ ศูนย์ควบคุมการแจ้งเรือเข้า - ออก (PIPO) ในปี 2563 ได้ดําเนินการตรวจเรือประมง 34,858 ครั้ง พบปฏิบัติไม่ถูกต้อง 13 ครั้ง และในปี 2562 ตรวจเรือประมง 72,346 ครั้ง ปี 2561 ตรวจเรือประมง 70,771 ครั้ง พบปฏิบัติไม่ถูกต้อง 30 ครั้ง และ 544 ครั้ง ตามลําดับ
อธิบดีกสร. กล่าวเพิ่มเติมว่า จากผลการดําเนินการดังกล่าวคาดว่ามาจากการมุ่งมั่นทํางานอย่างจริงจังเข้มงวดและต่อเนื่องทั้งในการปรับปรุงแก้ไขกฎหมายให้สอดคล้องกับบริบททางสังคมและการจ้างงาน การสร้างความรู้ ความเข้าใจให้แก่นายจ้าง ลูกจ้าง และผู้มีส่วนเกี่ยวข้องในกิจการประมง รวมถึงการตรวจบูรณาการเชิงรุกกับหน่วยงานที่เกี่ยวข้อง เช่น กองทัพเรือ ตํารวจน้ํา กรมประมง และกรมเจ้าท่า เพื่อตรวจแรงงานในภาคประมงให้ได้รับการคุ้มครองสิทธิตามกฎหมายอย่างทั่วถึง
รัฐบาลไทย-ข่าวทำเนียบรัฐบาล-เลขานุการรัฐมนตรีว่าการกระทรวงยุติธรรม ร่วมอำนวยการและแถลงข่าว การเข้าตรวจค้นบริษัทและแหล่งผลิต และจำหน่ายวัตถุอันตราย
วันพฤหัสบดีที่ 14 พฤศจิกายน 2562
เลขานุการรัฐมนตรีว่าการกระทรวงยุติธรรม ร่วมอํานวยการและแถลงข่าว การเข้าตรวจค้นบริษัทและแหล่งผลิต และจําหน่ายวัตถุอันตราย
เลขานุการรัฐมนตรีว่าการกระทรวงยุติธรรม ร่วมอํานวยการและแถลงข่าวการเข้าตรวจค้นบริษัทและแหล่งผลิต และจําหน่ายวัตถุอันตราย
วันพฤหัสบดีที่ ๑๔ พฤศจิกายน ๒๕๖๒ เวลา ๐๙.๐๐ น.
ณ เทศบาลตําบลสามโคก จังหวัดปทุมธานี
นายสมศักดิ์ เทพสุทิน รัฐมนตรีว่าการกระทรวงยุติธรรม มอบหมายให้
ว่าที่ร้อยตรีธนกฤต จิตรอารีย์รัตน์ เลขานุการรัฐมนตรีว่าการกระทรวงยุติธรรม
เข้าร่วมอํานวยการในการตรวจค้นบริษัทและแหล่งผลิต และจําหน่ายวัตถุอันตราย
โดยการบูรณาการร่วมกับกรมวิชาการเกษตร
โดยมี พันตํารวจเอก ไพสิฐ วงศ์เมือง อธิบดีกรมสอบสวนคดีพิเศษ
พันตํารวจโท วรรณพงษ์ คชรักษ์ ผู้อํานวยการสถาบันนิติวิทยาศาสตร์
นายไตรยฤทธิ์ เตมหิวงศ์ รองอธิบดีกรมสอบสวนคดีพิเศษ
เจ้าหน้าที่จากกองคดีคุ้มครองผู้บริโภค เข้าร่วมปฏิบัติการดังกล่าว
ในการนี้ เลขานุการรัฐมนตรีว่าการกระทรวงยุติธรรม ได้ร่วมตรวจค้น
บริษัท วีไอพี คิงดอม ๙๙๙ จํากัด ผู้ผลิตและจําหน่ายสารชีวภัณฑ์กําจัดวัชพืช
ยี่ห้อ “ซุปเปอร์ไลค์” รวมทั้งมีผลิตภัณฑ์ชนิดอื่นๆ อีกหลายชนิด
ซึ่งบริษัทดังกล่าวตั้งอยู่ในพื้นที่ จังหวัดปทุมธานี
จากนั้น เลขานุการรัฐมนตรีว่าการกระทรวงยุติธรรม
ได้แถลงข่าวร่วมกับหน่วยงานที่เกี่ยวข้องในการการเข้าตรวจค้นบริษัทดังกล่าว
โดยในวันเดียวกันนี้ ได้มีการตรวจค้น จํานวน ๕ จุดพร้อมกัน ได้แก่
บริษัท สมาร์ท ไบโอเทค คอร์ปอเรชั่น จํากัด ตั้งอยู่ที่จังหวัดนนทบุรี
จํานวน ๒ จุด (คดีพิเศษที่ ๗๓/๒๕๖๒)
บริษัท วีไอพี คิงดอม ๙๙๙ จํากัด ตั้งอยู่ที่จังหวัดปทุมธานี จํานวน ๑ จุด
และ จังหวัดนครราชสีมา จํานวน ๒ จุด (คดีพิเศษที่ ๗๔/๒๕๖๒)
ทั้งนี้ กรมสอบสวนคดีพิเศษ จะได้เร่งดําเนินคดีและสรุปสํานวนเพื่อส่งพนักงานอัยการฟ้องคดีต่อไป
รัฐบาลไทย-ข่าวทำเนียบรัฐบาล-นายกรัฐมนตรีร่วมทำความสะอาดตามโครงการ Big Cleaning Day "ย้อมบ้าน ล้างเมือง" บริเวณเขตเทศบาลนครสกลนคร
วันพุธที่ 2 สิงหาคม 2560
นายกรัฐมนตรีร่วมทําความสะอาดตามโครงการ Big Cleaning Day "ย้อมบ้าน ล้างเมือง" บริเวณเขตเทศบาลนครสกลนคร
นายกรัฐมนตรีร่วมทําความสะอาดตามโครงการ Big Cleaning Day "ย้อมบ้าน ล้างเมือง" บริเวณเขตเทศบาลนครสกลนคร
วันนี้ (2 สิงหาคม 2560) เวลา 11.00 น. ณ บริเวณเขตเทศบาลนครสกลนคร พลเอก ประยุทธ์ จันทร์โอชา นายกรัฐมนตรี พร้อมคณะ ร่วมงานโครงการ Big Cleaning Day "ย้อมบ้าน ล้างเมือง" เพื่อทําความสะอาดสถานที่สาธารณะภายหลังน้ําลด โดยนายกรัฐมนตรีพร้อมคณะได้ฉีดน้ํา และกวาดทําความสะอาดถนน บริเวณหน้าวัดพระธาตุเชิงชุม ก่อนจะไปลงเรือเพื่อเยี่ยมประชาชนที่ประสบอุทกภัย ในพื้นที่เขตเทศบาลนครสกลนคร
ทั้งนี้ นายกรัฐมนตรีได้กล่าวระหว่างร่วมทํากิจกรรมตอนหนึ่งว่า ดีใจที่ได้เห็นรอยยิ้มของประชาชนหลังจากที่ทุกคนได้ผ่านเหตุการณ์ที่ผ่านมา ก็ขอให้ทุกคนร่วมมือร่วมใจกันในการแก้ไขปัญหาทุก ๆเรื่องแล้วทุกอย่างก็จะประสบผลสําเร็จ ทั้งนี้ ตลอดสามปีที่ผ่านมาสิ่งที่รัฐบาลชุดปัจจุบันจะแก้ไขก็คือ ทําให้ทุกคนได้มีความรักความสามัคคี ไม่เกิดความขัดแย้ง จนเป็นอันหนึ่งอันเดียวกัน และนายกรัฐมนตรีกล่าวย้ําว่าเราจะต้องไม่เพิ่มความขัดแย้ง รัฐบาลชุดนี้ก็ไม่ได้เป็นหนึ่งในความขัดแย้งของใคร เข้ามาเพื่อทําหน้าที่บริหารบ้านเมืองและแก้ไขปัญหาที่เกิดขึ้นเท่านั้น
----------------------------------------
กลุ่มประชาสัมพันธ์และเผยแพร่ สํานักโฆษก
รัฐบาลไทย-ข่าวทำเนียบรัฐบาล-ปลัด ก.อุตสาหกรรม ลงพื้นที่กำกับตรวจสอบโรงงานคัดแยกขยะ จ.อยุธยา
วันเสาร์ที่ 30 มิถุนายน 2561
ปลัด ก.อุตสาหกรรม ลงพื้นที่กํากับตรวจสอบโรงงานคัดแยกขยะ จ.อยุธยา
ปลัด ก.อุตสาหกรรม ลงพื้นที่กํากับตรวจสอบโรงงานคัดแยกขยะ จ.อยุธยา
วันนี้ (30 มิถุนายน 2561) นายพสุ โลหารชุน ปลัดกระทรวงอุตสาหกรรม พร้อมด้วยนายสุรพล ชามาตย์ หัวหน้าผู้ตรวจราชการกระทรวงอุตสาหกรรม นายจุลพงษ์ ทวีศรี นางเบญจมาพร เอกฉัตร์ ผู้ตรวจราชการกระทรวงอุตสาหกรรม นายบรรจง สุกรีฑา รองอธิบดีกรมโรงงานอุตสาหกรรม ลงพื้นที่ตรวจกํากับการตรวจสอบโรงงานคัดแยกขยะของบริษัท ฮีดากา โยโก เอ็นเตอร์ไพรส์ จํากัด (สาขาอยุธยา) จังหวัดอยุธยา ซึ่งเป็นโรงงานที่ดําเนินธุรกิจคัดแยกวัสดุที่ไม่ใช้แล้วที่ไม่เป็นของเสียอันตราย อัดและตัดเศษโลหะ และแปรรูปวัตถุดิบแล้วส่วนใหญ่จะส่งจําหน่ายไปยังโรงหลอมเหล็กภายในประเทศ ส่วนที่เหลือส่งออกต่างประเทศ
รัฐบาลไทย-ข่าวทำเนียบรัฐบาล-“ยุติธรรม” บูรณาการความร่วมมือเพื่อให้ความช่วยเหลือประชาชน เข้าถึงงานบริการโครงสร้างพื้นฐานของรัฐ
วันศุกร์ที่ 18 พฤษภาคม 2561
“ยุติธรรม” บูรณาการความร่วมมือเพื่อให้ความช่วยเหลือประชาชน เข้าถึงงานบริการโครงสร้างพื้นฐานของรัฐ
กระทรวงยุติธรรม บูรณาการความร่วมมือเพื่อให้ความช่วยเหลือประชาชน เข้าถึงงานบริการโครงสร้างพื้นฐานของรัฐ
ในวันศุกร์ที่ ๑๘ พฤษภาคม ๒๕๖๑ เวลา ๐๙.๓๐น.
ณ ห้องประชุมกระทรวงยุติธรรม ๒ชั้น ๘
อาคารราชบุรีดิเรกฤทธิ์ ศูนย์ราชการเฉลิมพระเกียรติฯ กรุงเทพฯ
นางกรรณิการ์ แสงทอง รองปลัดกระทรวงยุติธรรม
ในฐานะประธานคณะกรรมการประสานงานและช่วยเหลือประชาชน
ให้เข้าถึงงานบริการโครงสร้างพื้นฐานของรัฐ (คปช.)
เป็นประธานการประชุมคณะกรรมการประสานงานและช่วยเหลือประชาชน
ให้เข้าถึงงานบริการโครงสร้างพื้นฐานของรัฐ (คปช.) ครั้งที่ ๓//๒๕๖๑
โดยที่ประชุมได้ร่วมกันพิจารณาแก้ไข (ร่าง) บันทึกข้อตกลงการบูรณาการความร่วมมือ
เพื่อให้ความช่วยเหลือประชาชนให้เข้าถึงงานบริการพื้นฐานของรัฐให้มีความสมบูรณ์
พร้อมทั้งพิจารณาและแลกเปลี่ยนความคิดเห็นเรื่องรูปแบบการจัดพิธีลงนามบันทึกข้อตกลง
การบูรณาการความร่วมมือเพื่อให้ความช่วยเหลือประชาชนให้เข้าถึงงานบริการพื้นฐานของรัฐ
ที่มีกําหนดจัดขึ้นในวันที่ ๔ มิถุนายน ๒๕๖๑
เพื่อจะได้สร้างเป็นกลไกและมาตรการร่วมกัน
ในการขับเคลื่อนการดําเนินงานช่วยเหลือประชาชนให้เข้าถึงงานบริการของรัฐ
ระหว่างหน่วยงานที่เกี่ยวข้อง ได้แก่ หน่วยงานในสังกัดกระทรวงยุติธรรม
กระทรวงการพัฒนาสังคมและความมั่นคงของมนุษย์ กระทรวงดิจิทัลเพื่อเศรษฐกิจและสังคม
กระทรวงมหาดไทย กระทรวงแรงงาน กระทรวงศึกษาธิการ กระทรวงสาธารณสุข และสํานักงานตํารวจแห่งชาติ
ซึ่งถือเป็นการขับเคลื่อนพัฒนาขีดความสามารถการให้บริการ
และเสริมสร้างหลักประกันความยุติธรรมให้กับประชาชนในทุกระดับ